Dios cunauinuna^ine cheja 
pai cho^osi'ere kuamu 

Genesis 1.1-31 

Mt 19.4-6; Mr 10.6-8; Jn 1.1-3; 1 Co 11.8-9; 15.45-49; 
2 Co 4.6; Ef5.31; 1 Ti 4.3-4; He 4.3-4; 2 Pe 3.5 

1-2 Apenimu cheja peoasomu. Paije'e peoju cu'ava'naje'e 
peoasome. Ucuaja'che cunaumH, aikujiia, chiaraa, chiaiiaa, 
sukije'e peoasomH. Ucuaja'che usuuje'e peoku paimiauje'e 
peoku ma'jfiokoje'e peoasome. Diochi'a paniasomH. 

Ucuarumu Dios te'euji ija'che i'kaasomH: 

— Chejana'me cunaHinH cho'ora chu'u — chiniasomH. Chini 
chejana'me cunaHmu cho'oasomu Repau. 

Cho'osirumH cheja miaiieje'e peocheja chijachejachi'a pania- 
somH. Repammu pa'ichejfiaje'e peoche okochi'a pa'inna Dios 
Rekochochi'a noma'kupi oko se'sevHJi ku'iu paniasomu. 

3-4 Ja'ajekuna Dios reparumu ija'che chu'uasomH: "Miane 
paau", chiniasomu. Chikuna miaiie paniasomu. Miane cho'osi- 
rumu miafiena'me chija'che paniasomu. 5 Repa miane "umu- 
cuse" ve'oasomu Dios. Chija'chere "iiami" ve'oasomu. 

6 Jo'e apenatato okore joopo umuna muoasomu Repau, 
cunaumupi oko paau chini. 

7-25 Jo'e apenatato Dios ija'che i'kaku jo'e chu'uasomu: "Oko 
kunuju'u, chejapi paau", chiniasomu. Chikuna cheja paniasomu. 

Ja'aja'fie cho'o ija'che chu'uasomu Repau: "Suki si'ache 
aineea'ku; repanua kuisi'e jo'e ucuajafiua aineere'oche pa'iiiua 
paau", chiniasomu Dios. Chikuna cheja tachana'me suki aineea- 
somu. Repau cho'osi'e fia, "Re'oja'imu ie", chiniasomu Repau. 

Jo'e apenatato Dios ija'che i'kaasomu: "Paipi naju umucu- 
jfiana'me paimia pa'iche usurumu okorumu pa'iche masia'ju 
chini usuu'mu paimiau'mu ma'jfiokoa'me cunaumure paau", 
chiniasomu. Chikuna Repau i'kasi'e paniasomu. Ja'aja'fie cho'o 
Repau cho'osi'e fia, "Re'oja'imu ie", chiniasomu Dios. 

Jo'e apenatato Dios ija'che i'kaasomu: "Chiacha 
va'iva'nana'me pi'ava'na si'ache paapu", chiniasomu. Ja'aja'fie 
i'kauna pi'ava'na chiacha va'iva'na paniasome. Cho'o pi'ni fia. 



Re'oja'imu ie", chiniasomH Dios. 
UcuarHmu repava'nare chiacha 
va'iva'nare ija'che i'kaasomu Repau: 
"Musanukona va'i jainnkore jojo 
chiafiaana'me chiaraa jainuko 
pa'iju'u", chiniasomH. Ucuaja'che 
pi'ava'nare ija'che i'kaasoniH 
Repau: "Musanukona pi'a jojo 
si'achejfia jainuko pa'ijuV, chinia- 
omu. 

Jo'e apenatato Dios ija'che i'kaa- 
omu: "Cu'ava'na airo pa'ijava'nana'me 
jo'cha paajava'na runi ku'iva'nana'me 
uni ku'ina paapu", chiniasomH. Chiknna cu'ava'na paniasome. 
Cho'o pi'ni fia, "Re'oja'imu ie", chiniasomu. 26-27 Ucuaumucusena 
pai cho'oasomu Dios, umuuna'me romio'te. Cho'o pi'ni ucuanapi 
cheja pa'iva'nare chu'uju paapu chini chu'u jo'kaasomu Repau. 
tJcuachi'a Repau pa'icheja'che paapu chini jo'kaasomu Dios 
repanare. Cu'ava'nata'ni te'euje'e Dios pa'icheja'che pa'ima'me. 

28 Ucuaja'che Dios 
repanare pai cho'o 
pi'ni ija'che 
chu'uasomu: "Chii rua 
jainukore paaju'u. 
Musanukona chii 
te'enachi'a cheja 
si'achejfia sani 
paapu", chiniasomu. 
29-31 Chini repanare 
pai jo'e ija'che i'kaa- 
somu: "Airoqueere 
aumajfiarua aiju 
pa'iju'u musanukona", 
chiniasomu. Repau 
cho'osi'e peore na, 
"Rua re'oja'imu ie", 
chiniasomu Dios. 



Genesis 2.1-3 

1 Repau Dios seirepaumucujiia CHnaHmHna'me chejana'me 
repacheja pa'imajnarHana'me pai cho'oasomH. Seirepaumucu- 
jnana peore cho'o pi'niasomH. 2 Chekuumucuse rupu pania- 
somH Repau. 3 Ja'ajekuna Repau maire pai ija'che chu'u jo'kaa- 
somu: "Musanukona irumupi vua seirepaumucujfia cho'oche 
cho'oju pa'iju'u. Te'eumucuse puaumucusejekuna puaju'u", 
chini jo'kaasomu Dios maire. 

Pai charo pa'isinare umuuna^me romio'te 
Dios cho^osi'ere jo*e kuamu 

Genesis 2.7-25 

7 Aperumu cheja mamarumu Dios cha'opi paiu'te cho'o 
repau uquecojnana jujuuna vajuasomu repau paiu. Repau Dios 
ja'aja'fie jujucheji paiu'te vajuche'te isiasomu paau chini. Ja'aje- 
kuna paiu ca'nivuna'me rekocho paamu. 

8-16 Paiu'te cho'o pi'nisirumuna Diopi chu'uuna Eden cheja 
otera'fiurua pa'icheja teana rua re'ojacheja paniasomu Repau 
cho'osi'ku pa'ijacheja. Ja'aja'ne cho'o Dios paiu'te ija'che i'kaa- 
somu: "Ichejare pa'iju'u mu'u", chiniasomu. 

tJcuachi'a Dios repau'te jo'e ija'che i'kaasomu: "Icheja pa'ima- 
jiiaruare kuiraku pa'iju'u mu'u. Sukinua icheja pa'inua kuine'te 
aiu pa'iju'u", chiniasomu. 17 Repacheja pa'iiiu stikinu te'enu aiu- 
senu paniasomu, repaiiu kuisi'ere, "Paipi ani cu'achena'me 
re'oja'che masijanaa'me", chiicojnosi'fiu. Ja'ajekuna Dios ija'che 
i'kaasomu: "liiu kuisi'eta'ni aimaneju'u. Ani junisoja'mu mu'u", 
chiniasomu. 

18 Reparumu Dios ija'che cuasaku te'euji i'kaasomu: "Ikure 
ja'me pa'ikuji karamu", chiniasomu. 19-20 Chini cu'ava'nare 
Repau cho'osiva'nare jainukore raoasomu, repauni ja'me paapu 
chini, ucuachi'a repava'nani ucuanukore mami ve'oa'ku chini. 
Ja'ajekuna cu'ava'na rani repau'te ja'me paniasome. Ja'ata'ni 
repau'te chuta'a ja'me cho'okainapi peojuna karaasomu. 

21-23 Ja'aja'ne pa'iuna Diopi uokuache cho'ouna Adan ume 
kanisoasomu. Kanisouna Dios repau meakoricho te'echo ruta 
ucuachoji romio'te cho'oasomu. Romio'te cho'o pi'nisirumuna 
repau Adan vuniasomu. Repau vuisirumu ucuauni ja'me paao 



chini romio'te jo'kaasomH Dios. Jo'kanna repau Adan rua 
pojoku ija'che i'kaasomu: "Mu'h chu'u tarapu cho'osi'koa'mo. 
Ja'ajekuna chu'u mu'ure, 'romio', ve'omu", chiniasomH. (Repau 
chu'o i'kache "romio" chini "Umnu tarapuji cho'ocojfiosi'koa'mo 
iko" chiimu.) 24 Ja'ajekuna umuu reparumupi vua irumu- 
jatu'ka romio'te vej a ja'me pani ucuate'euja'che pa'ime. 

25 Ucuarumu repana umuuna'me romio kafta peova'na pania- 
some. Ja'ata'ni vajuchuamaneasomu repanare. 

Pai charo pa'isina Hmuuna'me romio 
Dios chu'une jachasi'ere kuamu 

Genesis 3.1-24 

Ro 5.12-19; 2 Co lL3;Ap 12.9; 20.2 

1 Ucuarumu Adan romiona'me re'ojachejare paniasome, Dios 
cho'o jo'kasichejare. Reparumu chekunare cu'ava'nare aiiapi na'a 
cajejaiche masiasomu. 

Ucuarumu repau ana Adan rujore sani ija'che i'kaasomu: 

— ^"Icheja pa'inua sukifiua kuiiie aimaneju'u", chiiku Dios 
musanukonare? — chiniasomu. 

2-3 Chikuna i'kaasomo repao. 

— Dios icheja pa'inua kuisi'e aine usema'mu. Te'efiu icheja 
joopo nukanu'te, "Aimaneju'u", chiisi'kua'mu Repau. tjcuachi'a 
Dios chukuna'te ija'che i'kasi'kua'mu: "Musanukona chu'u aima- 
neju'u chiisi'fiu kuisi'e cheamaneju'u. Jachasoju cho'oni junisoja- 
naa'me musanukona", chiisi'kua'mu Repau — chiniasomo repao. 



4-5 Dios chu'usi'ere repaoji kuakona asa ana repao'te joreku 
ija'che i'kaasomu: 

— Ucuarepama'mH ja'achu'o. Musanukonapi ja'are ani juni- 
somanejanaa'me. Dios rupu ija'che cuasamu: "Paipi repanu 
sukifiu kuisi'ere ani chu'u masicheja'che re'oja'chena'me 
cu'ache masijanaa'me", chiiu cuasamu. Ja'aja'ne cuhekujeku 
ja'anu kuisi'e aifie Hsemu Repau musanukonare — chiiu jorea- 
somu repau repao'te. 

6 Aiiapi ja'aja'ne joreku i'kauna asa repanu kuisi'ere iiaa- 
somo repao. Na, "Rua re'oja'chea'me repanu kuisi'e. Rua 
saija'icosomu ie. Ani Dios masicheja'che masija'mo chu'u", chini 
cuasako pojoasomo repao. Ja'aja'ne cuasako te'era'puru tua 
aniasomo. Tua aio ujure sa aukona koo aniasomu repau. 
7 Ja'aja'ne cho'o repanare cuasomanesi'e, "Kaiia peova'naa'me 
mai", chiiju cuasaasome repana. Ja'ajekuna repanani vajuchua- 
che cuasokuna higuera ja'opi tua juha ta'piasome. 

8-9 tJcuarumu na'icuhatona Diopi ucuachejapi asoche 
ku'iuna asa kukuso katirena Dios Adan'te soiu ija'che i'kaa- 
somu: 

— ^Jeechejare pa'iku? — chiniasomu. 

10 Chiiuna asa ija'che i'kaasomu repau: 

— Mu'u ku'iche'te asa kaa peova'ujeku vajuchuku kati- 
sosi'kua'mu chu'u — chiniasomu. 

11 Chikuna Dios ija'che i'kaasomu: 

— (^Neepi musanukonare kafia peova'na pa'iche kuare? 
<^Chu'u aimaneju'u chiisi'ere ate musanukona? — chiniasomu 
Dios. (Repanapi repanu kuisi'ere aimaneni repana kafia peona 
pa'iche vesura'ame.) 

12 Chiiuna asa Diore ija'che i'kaasomu repau: 

— Romioji mu'u chu'ure ja'me paao chini jo'kasi'kopi repanu 
kuisi'e tua ra isiona aisi'kua'mu chu'u — chiniasomu. 

13 Chikuna Dios repao'te romio'te seniasomu. 

— ^Je'se pa'iuna mu'u ja'aja'ne cho'oo? — chiniasomu. 
Chikuna i'kaasomo repao. 

— ^Anapi chu'uni joreku i'kauna tua aisi'koa'mo chu'u 
— chiniasomo. 

14-15 Ucuarumu Dios aiiare ija'che i'kaasomu: 

— Chura mu'u joresi'e ro'i irumupi vua nuka ku'ima'ne mu'u 



ca'nivHJi uni ku'iu pa'iju'u. Mh'h paasinapi iko paasinare 
cu'acu'ravaana kukujanaa'me. Na'a pa'isinimH iko paasi'kupi 
mu'u paasi'kure cavaku cajejaija'mu — chiniasomH. 
16 Chini Dios romio'te ija'che i'kaasomu: 
— Mh'u rua asicheji chii cajaja'mo, hih'h chu'u i'kache 
jachasi'e ro'i. Ucuachi'a mufljupi mu'ure chu'uku pa'ija'mu 
— chiniasomu Repau. 

17-19 Chini umuH'te ija'che i'kaasomu Repau: 
— Mh'h romio i'kache jachama'fie aisi'knjekn cu'ache 
cho'osi'kua'mu. Ja'ajekuna cheja miuna'me u'cha rua aineeuna 
au tafie rua cuaja pa'ija'mu mu'ure. Ucuaja'che mu'u ca'nivu 
cha'opi cho'osica'nivujeku aireko junisoni aperumu 
pa'icheja'che cha'o carunisoja'mu mu'u — chiniasomu Dios 
repau'te. Repau umuu Adan ve'easomu. 20 Repau romioji Eva 
ve'easomo. Pai ucuanuko puka'ko pa'ijaojekona rujore ja'aja'ne 
ve'oasomu repau. 

21 Ucuarumu Dios repana ju'iju pa'ijache va'iva'na ca'nipi 
juhasikaiiare isiasomu. Ja'ajekuna ucuakafiare ju'iju pania- 
some repana. 22 Ja'aja'ne cho'o te'euji cuasaku ija'che i'kaa- 
somu Repau: "Chukuna masicheja'che re'oja'chena'me cu'ache 
masime ina chura. Ucuaja'che repana pa'icheja pa'ifiu chekunu 
chu'u jo'kasi'iiu kuisi'ere aito cu'amu. Repaiiu kuisi'e ani jtini- 

soma'ne pa'ijanaa'me 
repana", chini cuasaasomu 
Repau. 23 Ja'are cuheku 
repanare tiichejana saoa- 
somu Repau, jo'e aima- 
nea'ju chini. 

24 Repanare saosirumu 
Dios paipi repaiiu kuisi'ere 
te'euje'e kaka tua aima- 
nea'ju chini Repau pa'icheja 
cunaumu pa'inana'me va'ti 
toa pa'iva'ti ucuate'eva'tipi 
pachu ku'iva'tire casoa- 
somu, Eden cheja kaka- 
cheja usuu muika'kore 
paapu chini. 



